Berlingske Tidende, 1781-09-01
Under Dato Fredensborg Slot, den 2den Julii har det allernaadigst behaget Hs. Majestæt at udgive et Reglement, af følgende Jndhold: At ligesom Hs. Majestæts allernaadigste Omhue, fra Hs. Majestæts Regierings Begyndelse af, altid har været henvendt til Hs. Majestæts Staters Flor og Velstand, saa haver og samme i Særdeleshed været stillet paa Handelen og Fiskerierne paa og omkring Hs. Majests. Lande, Grønland, Jsland, Finmarken og Færøerne, paa det deraf kunde drages den meste Fordeel, som mueligt, saavel for disse Lande selv, som for Hs. Majestæts Stater. J denne Henseende har Hs. Majestæt i Aaret 1774 allernaadigst udløst det forrige almindelige Handels=Compagnie, og siden ladet den Grønlandske Handel paa den ene Side, og den Jslandske og Finmarkske paa den anden, forestaae ved 2de adskilte Directioner, samt til disse 2de sidste Handeler endnu føyet den Færøiske, alt under Hs. Majests. Stats=Balance og Ober=Skatte=Directions Bestyrelse. Hs. Majestæt har ligeledes i værende Tid allernaadigst anordnet for Jsland og Finmarken nye, og med disse Tiders Omstændigheder meere overeensstemmende Taxter, end de forrige vare, samt ladet bygge endeel Skibe, saavel til Hval- og Robbe-Fangst i Strat-Davis og ved Spits=Bergen, som til Torske=Fangsten under Jsland, med mere. Og da det er Hs. Majestæts allernaadigste Ønske, at disse og deslige Anlæg, til Nærings Midlernes Befordring og Handelens Udvidelse, maatte blive vedligeholdte, og bragte til al muelig Fuldkommenhed, saa har Hs. Majestæt allerede ey allene allernaadigst fundet for godt, at den Grønlandske Handel og Fiskefangst fra 1 May indeværende Aar skal igien forenes med den Jslandske og Finmarkske, men og nu, af disse 3de Handeler, tillige med den Færøiske, ved dette Hs. Majests. Reglement, allernaadigst at stifte og oprette en samlet Handel, under Navn af den Kongel. Grønlandske, Jslandske, Finmarkske og Færøiske Handel, hvis Begyndelse skal regnes fra 1ste Januarii indeværende Aar, og den siden vedblive i 30 Aar, og altsaa indtil Udgangen af Aaret 1810, med saadan Indretning og Friheder som følger. For disse saaledes foreenede Handeler har Hs. Majestæt allerede allernaadigst beskikket en Direction, bestaaende nu for Haanden af Hs. Majests. Geheimeraader, Christian Ludvig von Stemann og Owe Høegh Guldberg, Riddere, Hs. Majestæts Conferenz Raad John Erichsen, og Hs. Majests. Etatz=Raad Wilhelm August Hansen, og naar nogen af disse skulle afgaae, har de øvrige tilbageværende allerunderdanigst at foreslaae Hs. Majestat 2de Personer, hvoraf Hs. Majestæt, efter befindende, allernaadigst kunne udvælge en i den Afgangnes Sted. Ellers er Hs. Majests Allernaadigste Villie og befaling, at tvende Deputerede af Hs. Majests. Rente=Kammer, og deriblant den Første, altid skulle have Sæde i denne Direction, og samme første Deputeret af Rente=Kammeret tillige have umiddelbar Forestilling til Hs. Majest. i alle de Sager, som angaae disse forenede Handeler. Ligeledes har Hs. Majestæt for disse Handelen allernaadigst udnævnt en Administration, som nu for Tiden skal bestaae af følgende administrerende Directeurer, saasom, for den Jslandske og Finmarkske Handel, Hs. Majests. Justitz=Raad og Raadmand i Hs. Majests. Kongel. ResidentsStad Kiøbenhavn, Hans Christian Bech, for den Færøiske, Hs. Majests. forbemeldte Etats=Raad Hansen, og for den Grønlandske, Hs. Majests. Justits=Raad Hartvig Marcus Frisch. Directionen skal forestaae og bestyre den heele Handel overhovedet, samt overlegge og beslutte alt hvad derhen hører, saaledes som det, efter Omstændighederne, nyttigst befindes og til den Ende forsamle sig saa ofte Nødvendigheden udkræver. Den anthoriserer Handelens Hoved=Bøger, Journaler, Casse=Bøger og Reserat Protocoller. Skulde noget forefalde, hvori Directionen kunde finde betænkeligt selv at giøre Udslag, bliver saadant Hs. Majestæt allerunderdanigst at forestille, og Hs. Majestæts allernaadigste Resolution derom at indhente: Men som intet Nyt og Vigtigt maa settes i Værk uden Directionens Forevidende, saa bliver den og naar den efter bedste Jndsigt og Skiønsomhed vedbørligen haver overlagt, og i den Protocoll, som for dens Deliberationer skal holdes, besluttet en Sag, fri for alt Ansvar og Tiltale, hvad enten Udfaldet deraf maatte blive lykkeligt og fordeelagtigt for Handelen, eller ikke. Skulde noget Magtpaaliggende saa pludselig indtreffe, at det ey kunde taale at opholdes indtil den heele Direction kan blive samlet, tillader Hs. Majestæt allernaadigst, at de af dens Lemmer, som da ere tilstæde, maa efter Overlæg med Administrationen afgiøre saadant.